b'\n_START_ARTICLE_\nLogor Mali Trostanec\n_START_PARAGRAPH_\nLogor Mali Trostanec (blr. \xd0\x9c\xd0\xb0\xd0\xbb\xd1\x8b \xd0\xa2\xd1\x80\xd0\xb0\xd1\x81\xd1\x86\xd1\x8f\xd0\xbd\xd0\xb5\xd1\x86) bio je nacisti\xc4\x8dki logor smrti, koji se nalazio nedaleko od Minska u Bjelorusiji._NEWLINE_Izgra\xc4\x91en je u ljeto 1941., i u po\xc4\x8detku je slu\xc5\xbeio kao koncentracijski logor za sovjetske vojnike, koji su zarobljeni tijekom napada nacisti\xc4\x8dke Njema\xc4\x8dke na Sovjetski Savez. Logor je promijenio svoju svrhu i postao logor smrti (njem. Vernichtungslager) 10. svibnja 1942., kada je stigla prva skupina \xc5\xbdidova._NEWLINE_Primarna svrha logora bila je istrebljenje \xc5\xbdidova koji su \xc5\xbeivjeli u Minsku i okolici, iako je u logoru ubijen i veliki broj \xc5\xbdidova dovezenih iz Njema\xc4\x8dke, Austrije i s prostora dana\xc5\xa1nje \xc4\x8ce\xc5\xa1ke. \xc5\xbdrtve su naj\xc4\x8de\xc5\xa1\xc4\x87e ubijane odmah po dolasku, naj\xc4\x8de\xc5\xa1\xc4\x87e u obli\xc5\xbenjim \xc5\xa1umama Blagov\xc5\xa1ina i \xc5\xa0a\xc5\xa1kovka._NEWLINE_Nijedan pre\xc5\xbeivjeli logora\xc5\xa1 nije prona\xc4\x91en, a Yad Vashem procjenjuje da je u logoru ubijeno 65,000 \xc5\xbdidova.'